Cuneiform Tablet Kt 94/k 841 (AKT 6a 76)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-ma-lik ša-lim-a-šur ù ì-lí-a-ma a-na ša-lim-a-šur qí-bi-ma la-ma a-šur-ša-du-e i-li-kà-ni la-ma ṭup-pí-kà ub-lá-ni ITU.2.KAM šu-be-lúm i pá-ni a-šur-ša-du-e i-li-kam-ma šu-be-lúm šu-ku-ba-am DUMU a-šur-be-el-a-wa-tim ù a-ḫi-šu iṣ-ba-at-ma a-na a-lim{ki} ir-de₈-šu-nu-ma ù né-nu a-wa-tám nu-ta-er-ma um-ma né-nu-ma a-wa-tù-šu-nu ga-am-ra a-na ša ni-iš a-lim{ki} i-tù-a-ar a-lúm{ki} dí-nam i-dí-in-ma šu-be-lúm ù DUMU.MÍ i-sú-rik₁₃ a-na šu-ku-bi-im ù a-ḫi-šu la i-tù-ru šu-ku-bu-um a-na kà-ni-iš i-lá-ak-ma i-tur₄-DINGIR ù ku-a-tí a-na šu-be-lim ú-kà-an ki-ma lu-qú-tám ip-qí-da-ku-nu-tí-ni ša a-na gám-ra-tim a-na ša ni-iš a-lim{ki} i-tù-ra-ku-ni ta-lá-kam-ma a-dí MU.1.ŠÈ a-wa-tám a-na É a-bi-kà ta-da-an SAG ITU.1.KAM be-el-té-É.GAL-lim li-mu-um e-lá-lí DUMU i-ku-nim a-pu-tum ṭup-pí-kà ší-bi₄-kà da-a-a-ni-kà ga-me-er a-wa-tí-kà ša a-na a-lim{ki} i-la-kà-ni li-li-kam ša lá i-la-kà-ni ša-sí-ḫa-am ṭup-pí-kà ù ší-bi-kà da-ni-in al-kam-ma a-wa-tám a-na É a-bi-kà dí-in-ma šu-ma lá ta-li-kam 4 GÚ AN.NA ù me-at ku-ta-nu i-ṣé-ri-kà i-lá-qé-ú ṭup-pu šu-a-ú-tum ša ší-bi₄-šu IGI a-lim{ki} i-ší-ik-nu-ma a-na É a-lim{ki} e-ta-ar-bu É a-lim{ki} i-ba-ší-ú ṭup-pá-am ḫa-ar-ma-am ša ku-nu-uk ru-ba-im šu-be-lúm ú-kà-al ša a-dí MU.1.ŠÈ a-wa-tám ta-du-nu-šu-ni ki-ma iš-tù ITU.2.KAM a-wa-tum gám-ra-at-ni ṭup-pí ša a-šur-ša-du-e ub-lá-ni ni-iš-ta-me-ma ni-iš-ta-al a-na a-lim{ki} lá ni-tù-wa-ar 10 ma-na KÙ.BABBAR ku-zi-zi-a ub-lam 10 ma-na KÙ.BABBAR ḫi-na-a ub-lam-ma 20 ma-na KÙ.BABBAR i ḫu-bu-li-kà iṣ-ḫi-ir wa-ar-kà-tám-ma šu-be-lúm i-li-kam-ma um-ma šu-ut-ma a-na ḫi-na-a-ma 20 ma-na KÙ.BABBAR ku-nu-ki áp-qí-da-kum ḫi-na-a i-na lá mu-dí-ú-tí-šu um-ma ḫi-na-a-ma ke-na tap-qí-dam lá-áš-al-ma šu-ma la ub-lu-nim É DAM.GÀR a-ša-am-ma a-ša-qá-lá-kum um-ma šu-be-lúm-ma 10 ma-na KÙ.BABBAR ša ku-ku-zi-a ub-lá-ni ša-li-iṭ ḫi-na-a i-na a-wa-tim i-bu-ma 10 ma-na KÙ.BABBAR É DAM.GÀR il₅-qé-ma iš-qúl ù ṭup-pá-am ḫa-ar-ma-am ḫi-na-a il₅-qé ša i ḫu-bu-li-kà i-ṣa-ḫe-ru iš-té-ni-iš 30 ma-na KÙ.BABBAR i ḫu-bu-li-kà i-ṣa-ḫe-er KÙ.BABBAR a-na ḫi-na-a šé-bi-lam-ma ṣí-ib-tum lá i-ma-ra-ṣa-kum a-na a-wa-tim ša a-šur-ba-ni pá-šum a-lam₅ im-ḫu-ur-ma <gap> <gap>-ma-ma šu-ma-mì-in wa-áš-ba-tí a-wa-sú a-na ma-šu i-dí-ú-mì-in a-na na-aq-bi-tim ša um-ma a-ta-ma a-lúm{ki} dí-ni li-dí-in 1 ma-na 10 GÍN KÙ.BABBAR ta-ša-qal a-na ša er-ba-am iz-ku-ru-ma lá ú-kà-i-nu šu-ma-mì-in wa-áš-ba-tí me-et-mì-in KÙ.BABBAR a ṣí-ib-tim ni-il₅-qé-ma ni-iš-qúl KÙ.BABBAR šé-bi-lam a-pu-tum a-na a-wa-tim a-ni-a-tim lá ta-ša-lá-aṭ al-kam-ma zu-ku um-me-a-nu-kà mì-nam e-pu-šu-kà na-pá-al-tám lá tí-šu-šu-nu-tí um-ma a-ta-ma ša-sú-ḫa-ku i-bi-sà-e-kà lá ta-da-gal pá-ni i-li-kà lá ta-šé-e a-pu-tum ki-ma ṭup-pá-am ta-áš-me-ú ṭup-pí-kà ù ší-be-kà da-ni-in-ma tí-ib-a-ma a-tal-kam <gap> ra-bi₄-ṣú-um lá i-<big_gap>